
RAPORT 
privind actualizarea cu rata inflației de 10,4% a nivelului redevențelor/chiriilor aferente raporturilor juridice contractuale, având ca obiect  concesionarea/ închirierea terenurilor aparținând domeniului public sau privat al orașului Deta și a nivelului redevențelor/chiriilor aferente raporturilor juridice contractuale având ca obiect închirierea spațiilor cu altă destinație decât aceea de locuință aparținând domeniului public al orașului Deta.
La Proiectul de hotărâre privind actualizarea cu rata inflației de 10,4% a nivelului redevențelor/chiriilor aferente raporturilor juridice contractuale, având ca obiect  concesionarea/ închirierea terenurilor aparținând domeniului public sau privat al orașului Deta și a nivelului redevențelor/chiriilor aferente raporturilor juridice contractuale având ca obiect închirierea spațiilor cu altă destinație decât aceea de locuință aparținând domeniului public al orașului Deta

Orașul Deta are încheiate raporturi juridice contractuale cu persoane fizice sau juridice care au ca obiect concesionarea/ închirierea terenurilor aparținând domeniului public sau privat al orașului Deta și obiect închirierea spațiilor cu altă destinație decât aceea de locuință aparținând domeniului public al orașului Deta.

În cuprinsul acestor contracte este menționat faptul că nivelul redevențelor/ chiriilor se poate actualiza prin Hotărâre a Consiliului Local.

Totodată, în conformitate cu art. 871, alin. (1) din Legea nr. 287/2009, republicată, privind Codul Civil:

“Concesionarul are dreptul și, în același timp, obligația de exploatare a bunului, în schimbul unei redevențe și pentru o durată determinată, cu respectarea condițiilor prevăzute de lege și a contractului de concesiune. “

Art. 1777 din Legea nr. 287/2009, republicată, privind Codul Civil prevede faptul că:

“Locațiunea este contractul prin care o parte, numită locator, se obligă să asigure celeilalte părți, numite locatar, folosința unui bun pentru o anumită perioadă, în schimbul unui preț, denumit redevențe/chirie“

În acest sens, este necesară aprobarea actualizării redevențelor/chiriilor aferente rapoartelor juridice contractuale, având ca obiect concesionarea/închirierea terenurilor aparținând domeniului public sau privat al orașului Deta, a nivelului redevențelor/chiriilor aferente raporturilor juridice contractuale, având ca obiect închirierea spațiilor cu altă destinație decât aceea de locuință care aparțin domeniului public al orașului Deta.

Având în vedere:

- Inventarul domeniului Privat al Orașului Deta, aprobat prin HCL nr. 18/2007, cu modificările și completările ulterioare.

- Inventarul domeniului Public al Orașului Deta, însușit prin HCL nr. 13/2002  și atestat prin H.G. nr. 977/2002 (Anexa nr.5) modificată și completată prin H.G. nr. 392/2020.

Analizând temeiurile juridice, respectiv prevederile:

- art. 120, alin. (1) și art. 121, alin. (1) și alin. (2) din Constituția României, republicată;

- Legii nr. 24/2000 privind normele de tehnica legislativă pentru elaborarea actelor normative, republicată;

- art. 5, alin.(1), lit. a), art. 20, alin. (1), lit. b) din Legea nr. 273/2006 privind finanțele publice locale, cu modificările și completările ulterioare;

Față de cele prezentate mai sus și în conformitate cu prevederile legale, considerăm că proiectul de hotărâre îndeplinește condițiile de legalitate și propunem Consiliului Local adoptarea proiectului de hotărâre în forma redactată.

